**হায়দ্রাবাদ জাতীয় বইমেলা** (তেলুগু ভাষায়: హైదరాబాద్ పుస్తక ప్రదర్శన) হায়দ্রাবাদে আয়োজিত একটি বার্ষিক বইমেলা। এটি *হায়দ্রাবাদ বুক ফেয়ার সোসাইটি* দ্বারা আয়োজন করা হয়। হায়দ্রাবাদ বুক ফেয়ার সোসাইটি ১৯৮৫ সালে কিছু বিশিষ্ট প্রকাশকগণ, দোকানদারগণ এবং পরিবেশকদের সমন্বয়ে গঠিত হয়েছিল। অশোক নগর সিটি সেন্ট্রাল লাইব্রেরিতে প্রথম প্রদর্শনী অনুষ্ঠিত হয়। জনসাধারণের ব্যাপক সাড়াকে মান্য করে তখন থেকেই নিজাম কলেজ প্রাঙ্গণ, পাবলিক গার্ডেন, নামপল্লি এক্সিবিশন গ্রাউন্ড মাঠ ও কেশব স্মৃতি ময়দানে বইমেলা অনুষ্ঠিত হয়ে আসছে। মানুষের মধ্যে বই সম্পর্কে সচেতনতা তৈরি করাই হায়দ্রাবাদ জাতীয় বইমেলার মূল উদ্দেশ্য। এটি ১৯৮৭ সালে AP Public Societies Registration Act 1350 Fasli এর আওতায় Regd. No. 230/1987 এ নিবন্ধিত হয়।

আয়োজন
------

### ২০০৮

ভারত সরকার কর্তৃক তেলুগু ধ্রুপদী ভাষার মর্যাদা পাওয়ার প্রেক্ষাপটে তেলুগু ভাষার বিকাশের জন্য বিভিন্ন ক্ষেত্রে কাজ করেছেন এমন ব্যক্তিত্বদেরকে হায়দ্রাবাদ বুক ফেয়ার সোসাইটি সম্মানিত করে।

### ২০০৯

২০০৯ সালে ২৪তম হায়দ্রাবাদ জাতীয় বইমেলা ১৭ থেকে ২৭ ডিসেম্বর পর্যন্ত পিপলস প্লাজায় অনুষ্ঠিত হয়েছিল।

### ২০১৫

২০১৫ সালে হায়দ্রাবাদ জাতীয় বইমেলার ২৯তম সংস্করণটি এনটিআর স্টেডিয়ামে অনুষ্ঠিত হয়েছিল।

হায়দ্রাবাদ জাতীয় বইমেলা ২০১৬তে তেলুগু উইকিপিডিয়ার স্টল
### ২০১৮

হায়দ্রাবাদ জাতীয় বইমেলা ২০১৮ উপলক্ষে বইমেলার বাইরে একটি হোর্ডিং
৩১তম হায়দ্রাবাদ জাতীয় বই মেলা ১৮ই ডিসেম্বর থেকে ২৮শে ডিসেম্বর এর মাঝে তেলঙ্গানা কলাভারতীতে (এনটিআর স্টেডিয়াম) অনুষ্ঠিত হয়েছিল। বইমেলার এই সংস্করণটি ৩২০টিরও বেশি বইয়ের দোকানের সাথে অনুষ্ঠিত হয়। ভারতের উপরাষ্ট্রপতি ভেঙ্কাইয়া নাইডু ১৫ তারিখ তেলেঙ্গানা কলাভারতী ময়দানে বইমেলার উদ্বোধনী অনুষ্ঠানে প্রধান অতিথি হিসেবে উপস্থিত হন এবং প্রদর্শনীর উদ্বোধন করেন।

### ২০১৯

৩৩তম হায়দ্রাবাদ জাতীয় বইমেলা তেলেঙ্গানা কলাভারতী ময়দানে বিভিন্ন জাতীয় ও আন্তর্জাতিক প্রকাশনা সংস্থাগুলি দ্বারা ২৬০টি স্টল নিয়ে অনুষ্ঠিত হয়।

### ২০২০

করোনা মহামারীর কারণে ২০২০ সালে বই প্রদর্শনী অনুষ্ঠিত হয়নি।

### ২০২১

৩৪তম হায়দ্রাবাদ জাতীয় বইমেলা ১৯শে ডিসেম্বর থেকে তেলঙ্গানা কলাভারতী ময়দানে অনুষ্ঠিত হয়।

### ২০২২

হায়দ্রাবাদ জাতীয় বইমেলা ৩৫তম সংস্করণটি ২২শে ডিসেম্বর, ২০২২ থেকে ১লা জানুয়ারী, ২০২৩ পর্যন্ত তেলঙ্গানা কলাভারতী ময়দানে অনুষ্ঠিত হয়।

৩৪তম হায়দ্রাবাদ জাতীয় বই মেলায় তেলুগু উইকিপিডিয়ার স্টল
### ২০২৪

৩৬তম হায়দ্রাবাদ জাতীয় বইমেলা ৯ থেকে ১৯ ফেব্রুয়ারির মাঝে তেলঙ্গানা কলাভারতী ময়দানে অনুষ্ঠিত হতে চলেছে। জনপ্রিয় হায়দ্রাবাদ-ভিত্তিক ইংরেজি ভাষার দৈনিক, দ্য হ্যান্স ইন্ডিয়াকে দেওয়া এক বিবৃতিতে, হায়দ্রাবাদ বুকফেয়ার সোসাইটির সহ-সভাপতি, কোয়া চন্দ্রমোহন জানিয়েছেন যে আয়োজক কমিটি ২০২৩ সালে তেলঙ্গানা বিধানসভা নির্বাচনকে সামনে রেখে বইমেলা স্থগিত করার সিদ্ধান্ত নেন এবং ৩৬তম বইমেলার তারিখটি ২০২৪ এর ফেব্রুয়ারি হিসেবে চূড়ান্ত করা হয়। তিনি এও বলেন যে নির্বাচনের কারণে হায়দরাবাদে বইমেলার আয়োজন ডিসেম্বর মাস থেকে পিছিয়ে যাওয়ার পরবর্তী সময়ে চেন্নাই বইমেলা নিয়ে সকলে ব্যস্ত হয়ে যায় তাই, হায়দ্রাবাদ জাতীয় বইমেলার জন্য জাতীয় বিক্রেতাদের জন্য আয়োজকবৃন্দকে অপেক্ষা করতে হয়েছিল।

আরও দেখুন
---------

* কলকাতা বইমেলা

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২০ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
2. ↑  సాక్షి, తెలంగాణ, హైదరాబాదు (১৩ ডিসেম্বর ২০১৮)। "వేడుకలా పుస్తక ప్రదర్శన"। ১৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৮।
3. ↑  సాక్షి, తెలంగాణ, హైదరాబాదు (১৬ ডিসেম্বর ২০১৮)। "పుస్తక పఠనంతోనే చైతన్యం"। ১৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৮।
4. ↑  "హైదరాబాద్ బుక్ ఫెయిర్ షురూ.. వారం రోజుల పాటు పుస్తక జాతర"। *Samayam Telugu* (তেলুগু ভাষায়)। সংগ্রহের তারিখ ২০২১-১২-২০।
5. ↑  "పుట్టెడు పుస్తకాలతో... హైదరాబాద్ పుస్తక ప్రదర్శన"। *ETV Bharat News*। সংগ্রহের তারিখ ২০২১-১২-২০।
6. ↑  "PressReader.com - Digital Newspaper & Magazine Subscriptions"। *www.pressreader.com*। সংগ্রহের তারিখ ২০২১-১২-২০।
7. ↑  "Hyd Book Fair: పుస్తకాల పండుగకు అక్షరాల తోరణం.."। *Sakshi* (তেলুগু ভাষায়)। ২০২১-১২-১৯। সংগ্রহের তারিখ ২০২১-১২-২০।
8. ↑  telugu, NT News (২০২২-১২-০৬)। "ఎన్టీఆర్ స్టేడియంలో డిసెంబ‌ర్ 22 నుంచి బుక్ ఫెయిర్‌"। *www.ntnews.com* (তেলুগু ভাষায়)। ২০২২-১২-০৬ তারিখে মূল থেকে আর্কাইভ করা। সংগ্রহের তারিখ ২০২২-১২-০৬।
9. ↑  V6 Velugu (৮ জানুয়ারি ২০২৪)। "ఫిబ్రవరి 9 నుంచి హైదరాబాద్⁬లో నేషనల్ బుక్ ఫెయిర్" (তেলুগু ভাষায়)। ১০ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২৪।
10. ↑  India, দ্য হ্যান্স ইন্ডিয়া (৯ জানুয়ারি ২০২৪)। "'Hyderabad Book Fair' to be held in February"। *www.thehansindia.com* (ইংরেজি ভাষায়)।

বহিঃসংযোগ
---------


উইকিমিডিয়া কমন্সে **হায়দ্রাবাদ বইমেলা** সংক্রান্ত মিডিয়া রয়েছে।